Franck (tvrtka)

Franck d.d. je hrvatska tvrtka za proizvodnju kave, čaja i snack proizvoda. Tvrtka je utemeljena 1892. godine u Zagrebu, kao dio njemačkog multinacionalnog poduzeća "Heinrich Franck Söhne". S radom je započela 21. lipnja 1893. godine. Do Drugoga svjetskog rata Franck se bavio proizvodnjom kavovina, a zadnjih je 50 godina unaprijedio proizvodnju primjenom raznih inovacija, te je proširio svoj asortiman kavom, čajevima, snackovima, začinima, praškastim proizvodima, proizvodima za kolače, šećerom i prilozima jelima. Nakon privatizacije 1992. godine Franck je postao 100-postotno vlasništvo zaposlenika i započeo eru modernizacije. Ističe se brojnim inovacijama na tržištu poput mljevene kave Franck Crema koja se može pripremiti kao instant napitak, napitaka od esencije čaja CoolUp! koji se pripremaju s hladnom vodom ili raznih okusa Franck Café cappuccina. Godine 2015. Franck je ušao u partnerstvo s Intersnackom te osnovao „joint venture“ tvrtku za proizvodnju i distribuciju grickalica pod nazivom Adria Snack Company d.o.o. Povijest Brendovi i proizvodi Mljevena kava U kategoriji mljevene kave Franck je lider na hrvatskom tržištu sa svojom Jubilarnom kavom, dok u asortiman spadaju i Franck 100% Arabica, Franck 100% Arabica lješnjak-čokolada, premium „single-origin“ kave Costa Rica, Guatemala te Espresso kava i Franck Crema koja se započel prodavati 2015. godine. Asortiman također uključuje i mljevene kave Gloria i Victoria. Franck Jubilarna kava Franck Jubilarna kava je simbol Francka, popularno je nazvana i ‘Ciglica’ zbog svog posebnog oblika i crvene boje, a proizvodi se od 1972. godine. Moguće ju je kupiti i u inačici za filter aparate. Franck instant kave i Cappuccina Franckov brend instant kava i cappuccina objedinjuje niz napitaka koje odlikuje brza priprema (prelijevanje vrućom vodom) i raznolika paleta okusa. Franck Cappuccino obuhvaća: Capuccino u verzijama Classic, Vanilija, Čokolada, Irish Cream, Kokos i bijela čokolada, Nougat, Raspberry Macaron, Salted Caramel i Bez kofeina te Bananaccino i Chococino, tople napitke za djecu koji uopće ne sadrže kavu Instant kava Classical, Gold i bez kofeina Instant mješavine za kavu u verzijama 3 u 1, 2 u 1, 3 u 1 kakao i Ice Coffee Franck čajevi Paleta Franck čajeva obuhvaća crni, zeleni i žuti čaj, voćne čajeve (različitih okusa uz novu posebnu liniju „Voćni + moćni“) i biljne čajeve (uz posebnu liniju Tragom prirode), kao i linije posebno dizajnirane za djecu (Fora čaj), prilagođene sezoni ili dijelu dana (Ritual čajevi). Franck je prvi lansirao voćne čajeve u filter vrećicama na hrvatskom tržištu 1991. godine, a 2015. godine je napravio i inovaciju u proizvodnji čaja linijom CoolUp! napitaka od esencije čaja koji se pripremaju s hladom vodom. Također, 2015. godine je predstavljena i premium linija Franck Superiore Tea čajeva koja je dostupna isključivo u HoReCa kanalu. Ostali asortiman U ostali asortiman spadaju Franck gris, palenta, šećer u prahu te soda bikarbona, kao i kavovine te Hot mix čokoladni napitci. HoReCa U HoReCa kanalu Franck je zastupljen i s nekim proizvodima koji nisu dostupni u maloprodaji poput Franck Superiore Tea čajeva, Stretto, Superiore, 125 Years Edition espresso kave te Espresso Classic i Bonus espresso kave. Nagrade i priznanja Franck je 2014. godine osvojio Grand Prix i Zlatni Effie u kategoriji hrane za kampanju za svoj Čipi Čips ‘CROmpiri’. U kategoriji piće, kampanja za Franck Café cappuccino „Oslobodi svoju kreativnost“ osvojila je srebrni Effie. Franck Café instant kava 2012. i 2013. godine nagrađena je oznakom Best Buy. Izvori Vanjske poveznice Franck d. d. Hrvatska tehnička enciklopedija Službena stranica Arhivirana inačica izvorne stranice od 20. travnja 2017. (Wayback Machine)